《望州亭鼓山铭》
宋代·丁竦

鼓屴崱，峰顶特。穷岛夷，頫封域。屏闽东，拱辰北。岁辛亥，帝司赤。

竦绅烈，从峭陟。搴若华，揖瑶极。呵蜚霆，蹴鳌脊。披霄根，殚目力。

高者仰，深必惕。谨其至，惟古则。

作者简介：丁竦，神宗熙宁三年（一○七○）以太常少卿知福州。八年，召赴阙（《淳熙三山志》卷二二）。元丰二年（一○七九），以朝议大夫知越州（《嘉泰会稽志》卷二）。